

PROJEKTS uz 14.06.2023.

vēlamais datums izskatīšanai: Attīstības komitejā 14.06.2023.

domē: 28.06.2023.

sagatavotājs: Miķelis Cinis

ziņotājs: Miķelis Cinis

LĒMUMS

Ādažos, Ādažu novadā

2023.gada 28.jūnijā **Nr.**«DOKREGNUMURS»

**Par zemes ierīcības projekta uzsākšanu Draudzības ielā 20, Ādažos**

Ādažu novada domē 26.04.2023. tika saņemts privātpersonas iesniegums (reģ.nr.: ĀNP/1-11-1/23/2383) ar lūgumu pieņemt lēmumu un izdot darba uzdevumu zemes ierīcības projekta uzsākšanai zemes gabalam Draudzības ielā 20, Ādažos, Ādažu nov., ar kadastra apz. 8044 010 0010.

Izvērtējot pieteikumu un ar to saistītos apstākļus, tika konstatēts:

1. ierosinātajai zemesgabala sadalīšanai nav nepieciešams izstrādāt detālplānojumu, jo šādā konkrētā gadījumā to neparedz Ministru kabineta 14.10.2014. noteikumi Nr.628 „Noteikumi par pašvaldību teritorijas attīstības plānošanas dokumentiem” un domei nav pamatotu argumentu detālplānojuma izstrādāšanas nepieciešamībai;
2. saskaņā ar Ādažu novada teritorijas plānojumu Īpašums atrodas Savrupmāju apbūves teritorijā (DzS),un Transporta infrastruktūras teritorijā (TR).
3. Saskaņā ar zemesgrāmatu, īpašumam ir aizliegums bez AS “SEB Banka” rakstiskas piekrišanas nekustamo īpašumu atsavināt, apgrūtināt ar lietu tiesībām (sadalīt, mainīt, dāvināt, ieķīlat, izīrēt, iznomāt, nodot patapinājumā, atsavināt domājamo daļu) un grozīt nekustamā īpašuma lietošanas kārtību, ja tāda noteikta.

Pamatojoties uz:

1. Zemes ierīcības likuma 8.pantu, kas nosaka, ka zemes ierīcības projektu izstrādā šādiem zemes ierīcības darbiem: 1) starpgabalu likvidēšanai vai daļu no zemes vienību apmaiņai, pārkārtojot zemes vienību robežas; 3) zemesgabalu (arī kopīpašumā esošo) sadalīšanai;
2. Teritorijas attīstības plānošanas likuma 12.panta trešo daļu, kas nosaka, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu,

kā arī ņemot vērā, ka jautājums tika izskatīts un atbalstīts Attīstības komitejā 14.06.2023.,

Ādažu novada pašvaldības dome

**NOLEMJ:**

1. Atļaut izstrādāt zemes ierīcības projektu nekustamā īpašuma Draudzības ielā 20, Ādažos, Ādažu nov. zemes vienībai ar kadastra apzīmējumu 8044 010 0010, ar mērķi pamatot zemes vienības sadalīšanu.
2. Apstiprināt nosacījumus zemes ierīcības projekta izstrādei.
3. Teritorijas plānošanas nodaļa atbild par lēmuma izpildi.
4. Par lēmuma izpildes kontroli atbild pašvaldības izpilddirektora vietnieks.

Pielikumā:

1. Nosacījumi zemes ierīcības projekta izstrādei.
2. Zemesgabala sadalīšanas informatīva skice.

Pašvaldības domes priekšsēdētāja K. Miķelsone

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

TPN: @

Iesn.: @

M.Cinis 67398063